Regeringen har i formiddag fremlagt sit forslag til den kommende finanslov. Et nordjysk perspektiv i regeringens udspil til Danmarks budget for 2014 er at trafikaftalen, der blev vedtaget i marts i år, skal vedtages ved lov. En sådan vedtagelse betyder at opgraderingen af jernbanestrækningen mellem Hobro og Aalborg samt etableringen af en nærbane til Aalborg Lufthavn får hver deres planlov og kommer endnu et skridt tættere på at blive realiseret.

Referat:
Nærbane til Aalborg Lufthavn og opgradering af togskinner er med i finanslovsforslag.